**Előzetes hatásvizsgálati lap**

**Balatonberény Község Önkormányzatának a közterületek használatáról szóló önkormányzati rendelet megalkotásához**

(a jogalkotásról szóló 2010. évi CXXX. törvény 17.§-a alapján)

**A jogszabály megalkotásának célja**

Balatonberény Község Önkormányzata 2015. évben alkotta meg a közterület használatáról szóló önkormányzati rendeletét, melynek felülvizsgálatára az eltelt évek gyakorlati tapasztalatai, és újabb igények, helyzetek kezelése miatt ismét szükség van.

A tervezett jogszabály várható következményei, különösen

1. **társadalmi hatás**: A rendelet szabályozza valamennyi érintett számára Balatonberény község közterületeinek használatát.

1. **gazdasági hatása**: A közterület-használati díj az önkormányzati bevétel kevésbé meghatározó eleme. A díjmértékek emelésével az önkormányzati költségvetés bevétele kisebb mértékben növekedhet.
2. **környezeti következményei:** közvetlen környezeti hatása nincs.
3. **egészségi következményei**: a rendeletnek közvetlen egészségi következménye nincs.
4. **adminisztratív terheket befolyásoló hatásai**: A rendelet megalkotásának az  
   adminisztratív terheket tekintve új, többlet terheket eredményező hatása nincs, a rendelet alkalmazása az eddigi adminisztratív munkával teljesíthető.
5. **megalkotásának szükségessége**: megfelelés a jogszabályi előírásoknak, a gyakorlati tapasztalatok, és felmerült igények szabályozása.
6. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.
7. **A jogalkotás elmaradásának várható következményei:** a Somogy Megyei Kormányhivatal törvényességi felhívással élhet.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.